Aalborg Zoo oplever i denne tid et boom i antallet af besøgende. Her er der normalt 300 gæster om dagen i hverdage, men under lockouten har antallet i stedet været omkring de 1000. - Det er meget usædvanligt med så mange gæster i hverdagen. Jeg mindes ikke, at vi tidligere har haft så markant en stigning i besøgstallene som vi har oplevet den sidste uge, siger Søren Sørensen, der er informationschef i Aalborg Zoo. Han tør ikke med garanti sige, at de mange ekstra besøgende skyldes lockouten, men det tyder meget dog på: - Det er selvfølgelig svært at sige, men jeg tror da, at det er lockouten, der spiller ind. Jeg kan ikke lige se andre faktorer, der skulle være årsag til så kraftig en stigning, siger han.

Opsummering:
Aalborg Zoo nyder godt af lockouten. Normalt er der 300 besøgende om dagen, men under lockouten er det tal steget til 1000.